Berezniki
Berezniki on linn Venemaal Permi krais. Asub Kama jõe vasakul kaldal, Permist 280 km põhjas. Berezniki on Permi järel suuruselt teine linn Permi krais. Linn moodustati küladest 1932. aastal. Berezniki on keemia- ja rasketööstuse keskus ning transpordisõlm. Linna läbib raudtee ja Permi-Solikamski automagistraal. Venemaa president Boriss Jeltsin elas ja õppis nooruses Bereznikis.